cyanic-selkie/wikianc huggingface dataset:
Antropoid əməliyyatı
Nasistlərin qisası
İyunun 3-də Gestapoya məlumat daxil oldu ki, Böyük Britaniyaya qaçmış, qohumları Lidice kəndində yaşayan iki çexiyalı pilotun qətldə əli ola bilər. Bu məlumatın təsdiqlənməməsinə baxmayaraq, kəndin dağıdılması qərara alındı. 1942-ci il iyunun 9-da Heydrixin dəfni günü qisas olaraq Lidice kəndi məhv edildi. 16 yaşdan yuxarı bütün kişilər (172 nəfər) yerindəcə güllələndi, 195 qadın Ravensbrük həbs düşərgəsinə göndərildi, uşaqlar Litzmannstadt (Umwandererzentralstelle Litzmannstadt) şəhərinin Miqrantlar Mərkəzi İdarəsinə aparıldı (Alman Umwandererzentralstelle Litzmannstadt) və sonradan alman ailələrinə paylandı və hələ də onların əksəriyyəti haqda məlumat yoxdur. Kəndin bütün tikililəri yandırıldı və dağıdıldı.
Sui-qəsdin iştirakçıları haqqında məlumat üçün 1 milyon reyxsmarka ekvivalent olan 10 milyon kron məbləğində pul mükafatı vəd edildi. Müqayisə üçün deyək ki, Heydrixin mindiyi kabriolet Mercedesin yeni konvertasiya edilən qiyməti təxminən 12 min reyxsmarkaya bərabər idi. Vatslav meydanındakı "Bata" ayaqqabı şirkətinin vitrinində təxribatçılar haqqında məlumat üçün mükafat vəd edən plakatlarla birlikdə sui-qəsd yerində agentlərin qoyub getdiyi sübutlar asılmışdı: qadın velosipedi, palto, papaq və iki portfel. Eyni əşyalar, eləcə də qundağı olmayan Qabçikin yarımavtomatı diversantların müəyyən edilməsinə çağıran təbliğat filmində göstərilirdi. 250px|thumb|left|Mariya Moravtsova oğulları Vlastimil (solda) və Miroslav ilə (1930-cu illərin sonlarına aid foto) Heydrixin öldürülməsindən sonra yeddi paraşütçüdən ibarət qrup (Yozef Qabçik, Yan Kubiş, İosif Valçik, Adolf Opalka, İosif Bublik, Yan Hrubi, Yaroslav Şvarts) Çexiya və Slovakiya Pravoslav Kilsəsinin Praqadakı Kiril və Mefodiy kafedralına sığındı. İyunun 16-da Martın 28-də Çexoslovakiyaya atımış "Out Distance" qrupunun paraşütçüsü xain Karel Çurda könüllü olaraq Gestapoya gələrək onlarla Müqavimət döyüşçüsü və onların ailələrinin adlarını və yaşayış yerlərini açıqladı. Dərhal həbslər aparıldı. İşgəncələrin tətbiqi ilə sorğu-sual zamanı almanlar paraşütçülərin kafedralda gizləndiyini öyrəndilər.
İyunun 18-də SS briqadafüreri Karl fon Troyenfeldin komandanlığı altında olan qoşunlar kilsəyə basqın etdilər. Bütün agentlər ciddi müqavimət göstərərək sonda intihar etdilər. Yalnız Yan Kubiş özünə gəlmədən aldığı yaralardan öldü.
Ölən paraşütçülərin cəsədləri başları kəsilərək Praqanın Dablice rayonunda qəbiristanlıqda basdırıldı. Kəllə vəziyyətinə qədər skeletləşdirilmiş Valçik, Qruba, Opalka, Bublik və Şvartsın başları osteoloji preparatlara çevrildi. Qabçik və Kubisin başları qoruyucu məhlulu olan silindrik şüşə qablarda saxlanılmış və 20 aprel 1945-ci ildə almanlar tərəfindən naməlum istiqamətdə aparılmışdır.
Sentyabrın 4-də Müqəddəs Kiril və Mefodi Katedralinin keşişləri Vatslav Çikl, Vladimir Petrşik, kilsə nəzarətçisi Yan Sonnevend və könüllü olaraq onlara qoşulan Çexiya və Moraviya-Sileziya yepiskopu Qorazd Matey Pavlik güllələndi. Sentyabrın 27-də Çex Pravoslav Kilsəsinin fəaliyyəti qadağan edildi, əmlakı müsadirə edildi, ruhanilər həbs edildi. Xeyli sayda həbs edilmiş Müqavimət üzvləri, onların ailələri və rəğbət bəsləyənləri də güllələndi. Gestaponun hesabatlarından birində 1331 nəfərin, o cümlədən 201 qadının edam edilməsindən bəhs edilir. Öldürülənlər arasında paraşütçülərə sığınacaq verən Müqavimət üzvləri Mariya Moravcova (1898–1942) da vardı. O, 17 iyunda həbs edilərkən intihar etdi. əri Alois Moravec (1887–1942) və oğlu Vlastimil ("Atya") Moravec (1921–1942) də güllələndilər.
Siyasi nəticələri
1942-ci il avqustun 5-də Böyük Britaniyanın xarici işlər naziri Entoni İden Çexoslovakiyanın xarici işlər naziri Yan Masarikə Münhen sazişini rəsmən etibarsız sayan məktub göndərdi. 29 sentyabr 1942-ci ildə Yan Masarik fransız generalı Şarl de Qoll və Çexoslovakiyanın baş naziri Yan Şramekin iştirakı ilə Fransa Milli Assambleyasının oxşar rəsmi bəyanatını imzaladı. Beləliklə, Antropoid əməliyyatı müharibədən sonrakı Çexoslovakiyanın vahid və suveren Avropa dövləti kimi dirçəlişini böyük ölçüdə əvvəlcədən müəyyənləşdirdi. Bu, həm də Edvard Beneşin prezidentliyə qayıtması yolunda mühüm addım oldu.
Xatirəsi
250px|thumb|right|Sui-qəsd cəhdi yerində Antropoid əməliyyatı abidəsi, 2009-cu il Antropoid əməliyyatı Çexoslovakiya Müqavimətinin ən məşhur aksiyası hesab olunur. Nasist Almaniyasında sui-qəsdin birinci ildönümündə Heydrixin ölüm dərhal sonra üzündən mumyalanmış maskasının təsviri olan poçt markası buraxıldı. Onun büstü Kobiliski döngəsində ucaldıldı. Bu büst 1945-ci ildə Praqanın azad edilməsindən sonra dağıdıldı.
1948-ci ildən 1989-cu ilin Məxməri İnqilabına qədər Çexoslovakiyada sürgündə olan Çexoslovakiya hökumətinin fəaliyyətinə rəsmi olaraq mənfi münasibət hökm sürürdü. Bu səbəbdən Kommunist rejimi onların diversiya əməliyyatlarını qeyd etməməyə çalışırdılar. 2013-cü ildə "Heydrix" və "Həyat kimə, ölüm kimə" kitablarının müəllifi, çex tarixçisi Yaroslav Çvankara bu haqda yazırdı:
250px|thumb|left|Antropoid əməliyyatının 75-ci ildönümünə həsr olunmuş Çexiya Milli Bankının sikkəsi "Praqa 8" rayonunun hadisə yerindən bir qədər də uzaq olmayan küçəyə Yan Kubişin adı verilib. Həmçinin, onun adına Trebiçe, Pardubiçe və digər şəhərlərdə küçələr adlandırılıb. Rudikovda Yan Kubiş adı ilə xatirə lövhəsi qoyulub və digər oxşar lövhə Praqanın Resslova küçəsindəki kilsədə asılıb.
Dolnja Vilemoviçedə müharibə qurbanlarına abidə ucaldılıb. Burada Kubişin də adı var. Orada da xatirə lövhəsi qoyulub, kiçik muzey təşkil edilib. Yeni ekspozisiya açmaq üçün 79 nömrəli ev fəal şəkildə bərpa olunur. Yanın doğma kəndində xatirə lövhəsi ucaldılmış, xatirə abidəsi açılıb.
1992-ci ildə Çexiya Postu Antropoid əməliyyatına həsr olunmuş Qabçik və Kubişin portretləri olan poçt markası buraxıb.
2010-cu ildə Kiril və Mefodiy Praqa Pravoslav Katedralında 1995-ci ildə açılan Yan Kubişin də olduğu yeddi çexoslovak paraşütçünün şücaətinə həsr olunmuş ekspozisiya yeniləndi.
24 may 2017-ci il tarixində Çexiya Milli Bankı 200 CZK nominalında (diametri 31 mm, çəkisi 13 q) xatirə gümüş sikkəsini dövriyyəyə buraxdı. Sikkənin üz hissəsində "ČESKÁ REPUBLIKA" və "200 Kč" yazıları olan Heydrixin partlayış nəticəsində zədələnmiş avtomobilinin bir hissəsi təsvir edilib. Sikkənin arxa tərəfində Kiril və Mefodiyin kilsəsinin güllə ilə deşik-deşik pəncərəsi və hücumçuların köməyi ilə zirzəmiyə su vurulan yanğın şlanqları təsvir olunub. Arxa tərəfin aşağı hissəsində "OPERACE ANTHROPOID", "1942–2017" yazıları və sikkənin tərtibatçısı İrena Hradetskayanın baş hərfləri – iç-içə "I" və "H" hərfləri əks edilib.
Antropoid əməliyyatı mədəniyyətdə
250px|thumb|right|"Reynhard Heydrixin məhvi". Terens Kuneo tərəfindən çəkilmiş rəsm (1942, kətan üzərində yağlı boya)
Bədii əsərlər
İrji Veylin 1959-cu ildə yazdığı "Mendelssohn on the Roof" kitabında Reynhard Heydrixin sui-qəsdindən bəhs edilir.
Antropoid əməliyyatının hekayəsi 1976-cı ildə Jan Saudek və Kaja Saudek qardaşları tərəfindən yaradılmış Atentát (Sui-qəsd) adlı qısa çex komiksində əksini tapıb. O, 1976-cı ildə Polşanın Relax komiks jurnalında Zamax (Sui-qəsd) adı ilə dərc olunub.
Harri Turtledovun alternativ tarix romanı "Dəmir Ürəkli Adam" Heydrixin 1942-ci ildə sui-qəsd cəhdindən sağ çıxması və Vervolfdan (nasisit partizan hərəkatı) istifadə edərək müharibədən sonrakı üsyan hərəkatna rəhbərlik etməsi fərziyyəsinə əsaslanır.
Jiri Sulcun "İmperiyaya Qarşı İki Adam" romanı (Dva proti Říši) sui-qəsddən çox əvvəl baş verən hadisələri, sui-qəsdin özünü, onun nəticələrini və Çex müqavimətinin və Protektorata göndərilmiş paraşütçülərin həyatına ətraflı nəzər salır.
Bədii filmlər
250px|thumb|right| "Hitlerin Dəlisi" filmindən kadr, Alan Körtis və [[Patrişa Morison]] Heydrixə qarşı sui-qəsd cəhdi hadisələri əsasında ABŞ-da, SSRİ-də, Çexoslovakiyada, Fransada, Belçikada və İngiltərədə bir neçə bədii film çəkilib. İlk bədii filmlər hadisədən bir il keçdikdən sonra artıq ekranlara çıxmışdı.
Qalereya
Müqəddəs Kiril və Mefodi Katedrali çexoslovak paraşütçülərin həlak olduğu yerdir. Orada antropoid əməliyyatına cavab olaraq SS tərəfindən öldürülənlərin xatirəsinə abidə qoyulub.
Elgün Həmidov
thumb Elgün Rafik oğlu Həmidov — Azərbaycanın teatr və kino aktyoru, rejissor.
Həyatı
2021-ci ildə ailə həyatı qurmuşdur.
Aktyor fəaliyyəti:
2010-2011-ci illərdə Azərbaycan Dövlət Yuğ Teatrının "Gənc mütəxəssislərin yetişdirilməsi" kursunda ilk sənət təcrübəsi əldə etmişdir. 2011-2013-cü illərdə (rəsmi olaraq, 2015-ci ilə qədər) Pərviz Məmmədrzayevin rəhbərliyi ilə "SİMSAR" Plastik Dram Teatrında fəaliyyət göstərmiş, eyni zamanda orada Qurban Məsimovun "Klounada janrı" ustad dərslərində (2012-2013) iştirak etmişdir. 2013-2015-ci illərdə Azərbaycan Dövlət Akademik Milli Dram Teatrı (müqavilə əsasında) və onun nəzdində yaradılmış "Az-ART" studiyasında fəaliyyət göstərmişdir. 2013-cü ildən YUĞ Dövlət Teatrı, 2016-cı ildən "M-Teatr", 2017-ci ildən "Human" teatrı, 2017-ci ildən "ADO" teatrı, 2018-ci ildən Azərbaycan Dövlət Kukla Teatrı nın aktyorudur.
2011-ci ildə Qazaxıstan Beynəlxalq Tələbə Tamaşaları Festivalında "Qran-Pri", 2012-ci ildə Gənclərin ll Ümumrespublika Teatr Festivalında "Ən yaxşı kişi rolunun ifaçısı" nominasiyası üzrə Birinci yer və "Ən yaxşı tamaşa" nominasiyası üzrə Üçüncü yer, 2012-ci il də "QHT-GYF" bədii qiraət yarışmasında birinci; 2014-cü ildə isə Azad Azərbaycan TV-dəki bədii qiraət müsabiqəsində ikinci yerlərə layiq görülmüşdür.
Rejissor fəaliyyəti:
Estrada nömrələri: - "Kimdir müqəssir?" (Ə.B.Haqverdiyev), "Qaranlıq" (Anar), "Qoca tarzən" (Ə.B.Haqverdiyev), "Ögey" (O.Fikrətoğlu), həmçinin müəllifi olduğu "Yer və İnsan", "Qara Qutu" tamaşalarına quruluş vermişdir.
Rövnəq Həsənli
Rövnəq Həsənzadə — Redaktor, baş rejissor. Azərbaycan Respublikasının əməkdar mədəniyyət işçisi (2019).
Həyatı
Rövnəq Həsənzadə 1975-ci ildə Naxçıvan şəhərində anadan olub. 1991-ci ildə Naxçıvan şəhərindəki 5 saylı orta məktəbi bitirmişdir.
1991-ci ildə Azərbaycan İnşaat Mühəndisləri İnstitutunun "İnşaat" fakültəsinə qəbul olmuşdur. 1996-cı ildə Azərbaycan İnşaat Mühəndisləri Universitetinin "Sənaye və mülki tikinti" ixtisasını əla qiymətlərlə bitirmişdir. Həmçinin 1995-ci ildə Bakı Ali Mеnеcеr Kоllеcinin İnşaatçı menecment ixtisasını bitirmişdir.
Ali məktəbdə oxuduğu müddətdə təhsildən ayrılmamaqla Azərbaycan Dövlət Akademik Milli Dram Teatrında səhnə quraşdırıcısı vəzifəsində çalışmışdır (30.09.1994-?). Kinoya, mədəniyyətə, musiqiyə və teatra olan güclü marağı onun Azərbaycan Dövlət Mədəniyyət və İncəsənət Universitetinə qəbul olmasına səbəb olmuş və bu universiteti də bitirmişdir.
Müəyyən müddət İctimai Televiziyada çalışmışdır.
Hal-hazırda Azərbaycan Dövlət Televiziyasında "Musiqi və əyləncəli proqramlar" redaksiyasının baş rejissoru vəzifəsində çalışır.
Mükafatları
2019-cu il 6 noyabr tarixində Azərbaycan Respublikasında televiziya və radio sahəsinin inkişafında xidmətlərinə görə Prezident İlham Əliyevin sərəncamı ilə Azərbaycan Respublikasının əməkdar mədəniyyət işçisi fəxri adına layiq görülüb.
Yaşıl mil (kitab)
Yaşıl Mil, Amerikalı yazıçı Stephen King tərəfindən 1996-cı ildə nəşr olunan dəhşət/triller romanının adıdır. Əsl adı The Green Mile olan əsər "serialı roman"dır. Hal-hazırda daha çox tək bir kitabda formasında yığılır və roman şəklində çap olunur.
Bu romanı nəşr edərkən, Stephen King fərqli bir üslubu sınadı və Viktoriya dövrünün İngilis yazıçısı Charles Dickensin etdiyi kimi bir yandan romanı yazmağa davam edərkən, bir yandan da bitirdiyi hissələri kiçik cildlərdə (ya da fəsillərdə) nəşr etdirmişdir. Roman 6 fəsildə bitirilmişdir. Hər biri 60–70 səhifə olan incə cildlər, hər biri 6 fərqli başlıq altında hər ay nəşr olunmaqla 6 ayda yazılıb başa çatdırılmışdır. Tamamlandıqda, ümumilikdə 400 səhifə idi. Hər cildi New York Timesın bestseller siyahısına daxil olan roman, 1999-cu ildə kinoya köçürüldükdən sonra tək bir cilddə nəşr olunmuşdur. Bu bir cildli versiyası da ən çox satanlar siyahısına daxil olmağı bacarmışdır.
Roman 1996-cı ildə "Ən yaxşı roman" Bram Stoker mükafatına layiq görülmüşdür
Süjet xətti
Roman, 1930-cu illərdə ABŞ-də ağır cinayətlər həyata keçirmiş və edam hökmləri almış məhkumların olduğu Could Mountain həbsxanasının E-blokunda baş verir və həbsxana gözətçilərindən olan Paul Edgecombenin ağzından danışılır. Ölüm sırasını gözləyən məhkumlara da bir ləqəb də verilmişdir: "yeriyən ölü". Məhkumlar "Qoca Sparky" (qığılcım saçan) adlandırdıqları elektrik kreslosunda hökmlərinin icra edilməsi üçün növbələrini gözləyərkən, buraya gətirilən John Coffey adlı nəhəng və təmiz ürəkli məhbus hər kəsin xüsusilə başda Paul Edgecombe olmaqla həyatını dəyişdirir.
John Coffey, iki kiçik qızın təcavüzünə və qətlinə görə mühakimə olunmuş və edama məhkum edilmişdir. Ancaq bədəni böyük, beyni və ürəyi isə uşaq kimi kövrək olan bu adam, bu həbsxanaya gətirildiyi andan etibarən bütün insanlara, hətta siçovullara göstərdiyi dərin sevgi və şəfqəti ilə gözətçilərin və məhbusların rəğbətini qazanır. Mühafizəçilər Coffeyin bu cinayəti etmədiyini düşünməyə başlayırlar. Coffey həmçinin də bəzi qəribə qüvvələrə malikdir. Ölü bir siçanı dirildir, gözətçi Paul Edgecombenin bitməyən xəstəliyini (sidiyə getmə problemi) nəfəsi ilə yaxşılaşdırır və həbsxana rəhbərinin ölümcül xəstələnmiş (beyin xərçəngi) arvadını sağaldır. Ekstrasens gücləri ilə Edgecombeyə hadisə anında cinayətlə əlaqəsi olmadığını göstərir. İndi bu insanlar Coffeyin günahsız olduğuna əmindirlər, amma artıq edam qərarı verilmiş və həmin edam qərarı icra edilməlidir.
Qviddiç
thumb Qviddiç — Coan Roulinq tərəfindən yazılan  Harry Potter  kitablarındaki xəyali bir idman növüdür.
Oyunda istifadə edilən vasitələr və komanda üzvləri
thumb 'Komanda Üzvləri'
Hoqvarts'ta 4 komanda vardır. Bu komandalar Hoqvarts Məktəbində olan dörd binanın adlarını almışdır. Qviddiç Sehrbazlar dünyasın sevilən bir idmandır və dörd ildə bir dünya kuboku təşkil edilər. Peşəkar Qviddiç komandalarından bəziləri bunlardır: Holihid Harpiləri, Vinqton Vonderers, Çadli Kanons, Eplberi Errous və Turşil tornados.
Sniçin tarixi
thumb Müasir Qviddiç, Qviddiç tarixində ilk olaraq bir quş olan qızıl siniticlə oynanmışdır. Ancaq daha sonralar quşun nəsli tükənməyə yaxınlaşdığı üçün qanadlı qızıl sniç ixtira edilmişdir. Sniç, axtarıcı onu ələ qədər sahənin ətrafında durmadan hərəkət edər və çox sürətlidir. Bir qoz böyüklüyündədir. Sniçi tutmaq komandaya 150 bal qazandırır və oyun ancaq sniç tutulduğunda bitər.
Bundan əlavə Albus Dambldor Ölüm Hədiyyələri ndə Harri Potter ə Fəlsəfə Daşı romanında tutduğu Sniçin içinə Diriltmə Daşı'nı qoymuşdur.
Əsrlər boyu Qviddiç də deyildiyi kimi, Qızıl Sniçin 150 bal dəyərində olmasının 1269'daki bir matça əsaslanır. O tarixdə Sehrbaz Şurası Başsehrbazı olan Barberus Bragg, o vaxtlar məşhur olan Sinicit ovlama idmanına ithafən, matça qəfəsdə bir Sinicit quşu gətirir və onu buraxdıq sonra, quşu tutan oyunçuya 150 Galleon mükafat verəcəyini söyləyər.
Arayik Harutyunyan
Arayik Vladimiri Harutunyan (Արայիկ Վլադիմիրի Հարությունյան, 14 dekabr 1973, Xankəndi, Azərbaycan SSR, SSRİ) — Qondarma Dağlıq Qarabağ Respublikasının baş naziri (14 sentyabr 2007–25 sentyabr 2017), dövlət naziri (2017–2018), başçısı (21 may 2020-ci ildən).
Həyatı
Azərbaycan Respublikası Prezidentinin Administrasiyasının xarici əlaqələr şöbəsinin rəhbəri Hikmət Hacıyevin verdiyi məlumata görə Arayik Harutyunyan Azərbaycan Silahlı Qüvvələrinin endirdiyi zərbə nəticəsində gizləndiyi bunkerdə ağır yaralanmışdır.
31 oktyabr 2020 tarixində onun öldürüldüyü barədə iddiaları yayılmışdır. Ermənistan tərəfini bunu inkar etsədə, onun həyatda olduğuna dair bir sübut təqdim etməmişdir.
Modena
Modena (Modena ləhcəsi:Mòdna) — Şimali İtaliyada Emilia-Romagna bölgəsində öz adını daşıyan Modena vilayəti mərkəzi olan bir kommunadır.
1545-ci ildə Po çayı düzənliyi ortasında qurulmuş olan, sənət ustalarının şəhəri Modena, möhtəşəm kafedralı ilə tanınmışdır.
Ağbaş (Ərdəbil)
Ağbaş — İranın Ərdəbil ostanının Kövsər şəhristanı ərazisinə daxil olan kənd.
Əhalisi
2006-cı il məlumatına görə kənddə 105 nəfər yaşayır (27 ailə).
İvan Mazepaya anafema qoyulması
Getman Mazepaya anafema qoyulması – 12 noyabr 1708-ci ildə rus pravoslav kilsəsi Şimal müharibəsi zamanı İsveç kralı XII Karlın tərəfinə keçərək dövlətə xəyanət etmiş getman İvan Mazepaya  anafema ( kilsədən uzaqlaşdırma) qoymuşdur.
XX əsrin əvvəllərində (Ukrayna Xalq Respublikası dövründə ) və indiki dövrdə bir sıra ukraynalı ictimai xadim, müxtəlif kanonik statusa malik dini təşkilatlar İvan Mazepaya verilən anafemanı siyasi akt kimi tənqid etmiş və rus pravoslav kilsəsinə bu qərarın rəsmi şəkildə ləğvi barədə tələb irəli sürülmüşdür. .
Anafema qoyulmasının tarixi
Həmin gün Qluxovda keçmiş getmanın simvolik olaraq edamı həyata keçirilir. Həmin hadisə belə təsvir edilmişdir:
''“Mazepanın döyülmüş müqəvvasını meydana gətirdilər. İlk öncə getmanın cinayəti və cəzası haqda hökm oxundu;daha sonra knyaz Menşikov və qraf Qolovkin ona verilən getman rütbəsi, mövcud gizli məsləhətçi çini vəAndrey Pervozvannı ordenini qopararaq, həmçinin müqəvvadakı ordenin lenti də çıxartdılar. Sonra satqının təsvirini cəllada tulladılar; hamı onu ayaqladı, cəllad isə ipə bağlanmış müqəvvanı şəhərin küçə və meydanlarından edam yerinə qədər sürüyərək gətirdi. Nəhayət, sonda müqəvvanı dar ağacından asdı”.''
12 noyabr tarixində Uspenski soborunda şahzadə Aleksey Pyotroviç, Moskva Patriarx taxtının naibi Ryazan və Muromsun mitropoliti Stefan Yavorskinin iştirakı ilə Skoropadskinin getman seçilməsinə minnətdarlıq ibadəti  keçirilmiş və üzünü arxiyereylərə tutub bu sözləri söyləmişdir: “Tanrının oğlu İsa Məsihin naminə bura yığışmış və Tanrı tərəfindən müqəddəs həvarilər kimi hakimiyyət verilmiş bizlər  elan edirik: Xaça etdiyi cinayətə və böyük hökmdara qarşı göstərdiyi xainliyə görə Mazepa anafema olunsun!”
Kilsənin sərəncamına əsasən Ukraynadakı bütün kilsələrin qapılarına belə bir bildirişin yerləşdirilmişdir: “Bütün tərəfdarları ilə birgə düşmən tərəfə keçmiş Mazepa kilsə tərəfindən rədd edilmiş və lənətlənmişdir”. Arxiyereylər isə xəyanət edənlərə şəfqət göstərəcək və ya onların tərəfini saxlayacaq şəxslərin də kilsədən qovulacaqları ilə hədələyirdilər.
“Malarusiyanın tarixi” anonim pamfletində anafema verilməsi vətəndaş edamı proseduru ilə birləşdirilmiş və psalmakatarların (psalmalar vasitəsilə lənətlənmə) yerinə yetiriıməsilə eyni xüsusiyyətləri almışdır. Ölkənin hər bir nöqtəsindən gəlmiş keşiş və rahiblər hamısı qara rəngli cübbə geyinmiş, əllərində uzun mumdan hazırlanmış şamlar tutmuşdular. Müqəvvanın ətrafına dolanaraq psalma oxuyurdular. Daha sonra qara şamları müqəvvanın başına fırlayaraq birlikdə “Lənət olsun Mazepaya” sözlərini qışqırırdılar. Sonra arxiyerey dəyənəklə müqəvvanın çiyninə vuraraq qışqırırdı: ''“Satqın və dönük İvan Mazepaya – Anafema”. Sonra qışqırıqlarla müqəvvanı dartışdıraraq kilsədən çıxırdılar. Onlar arxasınca isə din xadimləri “İndi İuda müəllimini tərk edərək şeytanı qəbul edəcəkdir”'' sözlərini zümzümə edərək gəlirdilər.
Anafemanın mətni növbəti ilin (1709) sonlarından tez hazırlana bilməzdi. Çünki anafemanın mətnində Poltava qələbəsi, Mazepanın “qorunmaq üçün türk limanına” qaçması və sonda ölümü xatırlanır. Müsəlman ölkəsinə Mazepanın qaçmasını guya “İsa Məsih ”dən  imtina etmiş kimi qəbul etmişdilər.
Anafema qoyulmasının qanunauyğun əsasları
Odessa yeparxiyasının katibi, Sinod İlahiyyat komissiyasının baş katibi protoyerey Andrey Novikov aşağıdakı əsaslar səbəbindən getman Mazepaya xainliyinə görə anafema verildiyini bildirmişdir:
Qluxovda anafemanın elan olunması Novqorod-Severin protopopu Afanasiy Zarutski tərəfindən Kiev mitropoliti İoasaf Krokovski, Çerniqov arxiyepiskopu İohann Maksimoviç və Pereyaslavl yepiskopu Zaxariy Korniloviçin iştirakı ilə baş tutmuşdur. 1869-cu ilin “Pravoslavlığın təntənəsi” gününə (Böyük Pəhrizin ilk həftəsində qeyd olunan bayram) qədər getman Mazepanın adı hər il anafema olunanlar siyahısında “İvaşka Mazepa” adı altında idi. Hazırda rus kilsəsində “Pravoslavlığın təntənəsi” günündə ayrı-ayrı şəxslər xatırlanmır.
Anafemanın qanunauyğunluqlarının problemləri
Mazepaya verilən anafemanın tanınmaması və onun üzərindən götürülməsinin tərəfdarları, o cümlədən Kanada]]dakı Ukrayna pravoslav kilsəsi, anafema zamanı qanunauyğunluq normalarının pozulmasını iddia edirlər :
Yuxarıda sadalananları diqqətə alaraq, biz Kanadada yerləşən Müqəddəs Ukrayna yunan-pravoslav kilsəsinin baş keşişlər ilsəsi 1959-cu il 6 iyul tarixində Edmonton şəhərində keçirilən yığıncağımızda vahid səslə qərara aldıq:
“1708-ci ildə İvan Mazepaya qoyulmuş anafemanı etibarsız və mövcud olmayan hesab edir, getman Mazepanı isə böyük dini-dünyəvi şəxsiyyətlərdən biri hesab edirik. Və buna görə bütün ruhanilərimizə və bizə inananlara Ukrayna pravoslav kilsəsinin dürüst və dindar oğlu getman Mazepanın xoş xatirəsinə ehtiram olaraq xeyir-dua veririk”. Bu müraciəti “ Vinnipeqin və bütün Kanadanın mitropoliti İllarion” imzaladı.
Bununla əlaqədar olaraq Konstantinopol Ortodoks Kilsəsi (tərkibinə Kanadada yerləşən Ukrayna pravoslav kilsəsi də daxildir ), Yerusəlim Yunan-Ortodoks Kilsəsi, Rumıniya Ortodoks Kilsəsi, Polşa Ortodoks Kilsəsi, Ukrayna yunan-katolik kilsəsi bu anafemanı tanımır və Mazepanın ruhunun rahatlığı üçün ibadətlər etməyə davam edirik.
Anafemanın götürülməsi məsələsi. Yanaşmalar və fəaliyyətlər
XXI əsrin əvvəllərində Ukrayna hakim dairələri Ukrayna pravoslav kilsəsi tərəfindən getman Mazepa üzərindən anafemanın götürülməsi mümkünlüyünün müzakirəsinə başlanılması üçün fəal təşəbbüsə başlamışdır. 14 noyabr 2007-ci il tarixində Ukrayna Pravoslav Kilsəsinin Müqəddəs Sinodunun baş tutmuş yığıncağında anafema məsələsi müzakirəyə qoyulmuşdur. Sinod Ukrayna Pravoslav Kilsəsinin Dini komissiyası və Kiev dini akademiyasına getman İvan Mazepanın kilsədən qovulması məsələsinin qanunauyğun və tarixi şəraitdən asılı olaraq öyrənilməsini tapşırır.
2008-ci ildə bır sıra Ukrayna kütləvi informasiya vasitələri (KİV), din tarixçiləri və dövlət xadimləri getmana qoyulmuş anafemanın hələ 1918-ci ildə patriarx Tixonun zamanında götürüldüyünü iddia edirlər. İddiaların mənbəyi kimi Mühacirlərin rus pravoslav kilsəsinin baş yerarxı Antoninin bioqrafiyası göstərilmişdir :
“Poltava qələbəsinin qeyd olunduğu 27 iyun tarixi yaxınlaşırdı. Samostiyniklər rəhbərdən Poltava döyüşünün onların milli matəm günü hesab olunması ilə bağlı petisiya ilə müraciət etmişdilər. Onlar rəhbərdən Sofiya meydanında İvan Stepanoviç Mazepa üçün cənazə duası oxumasına icazə verilməsini xahiş etmişdilər. Mazepanın kilsə üçün gördüklərini dəyərləndirən və I Pyotrun qanun və kilsəyə qarşı islahatlarına məhəl qoymayan rəhbər Antoni cavab olaraq patriarx Tixona dini baxışlarına görə deyil, siyasətə görə Mazepanın üzərinə anafemanın götürülməsi barədə teleqram yazacağını bildirir. Teleqram göndərilmiş və patriarx qadağanı götürmüşdür”.
2008-ci il 22 fevral tarixində Moskvada səfərdə olan Ukrayna prezidenti Viktor Yuşenko Moskva və bütün Rusiyanın patriarxı II Aleksiydən 1918-ci ildə Rusiya pravoslav kilsəsi tərəfindən getman Mazepanın üzərindən anafemanın götürülməsinin həqiqət olub-olmaması ilə maraqlanmışdır. Prezident Yuşenkonun məsələsi ilə əlaqədar Moskva patriarxatlığının xarici kilsələrlə əlaqələr bölməsinin katibi Nikolay Balaşov demişdir:
<…> Həqiqətən də 1918-ci ildə Mazepanın üzərindən anafemanın götürülməsi ilə bağlı patriarx Tixona müraciət edilmişdir. Bu haqda Moskvada keçirilmiş baş keşişlərin yığıncağında müqəddəs patriarx xəbər vermişdir. Lakin anafemanın götürülməsi məsələsi qalmışdır. Lakin gələcəkdə səlahiyyətli tarixçilər tərəfindən bu məsələyə  baxılması istisna olunmur.
8 mart 2009-cu il tarixində “Pravoslavlığın təntənəsi” bayramında Dubosar və Tiraspol arxiyepiskopu Yustinian çıxış getman Mazepaya anafemanı elan etmişdir. Halbuki, bu bayram zamanı anafema siyahısına salınmış adların çəkilməsi çıxarılmışdır.
20 mart 2009-cu il tarixində Mazepinça kəndində yerləşən Müqəddəs Möcüzəyaradan Nikolay məbədində getman Mazepanın 370 illik yubileyinə həsr olunmuş təmtəraqlı xütbə mərasimi təşkil olunmuşdur. Həmin mərasimi Ukrayna prezidenti Viktor Yuşenko, “Bizim Ukrayna” fraksiyası və millətçi ictimaiyyətin deputatlarının iştirakı ilə Kiev və Ukraynanın patriarxı Filaret keçirmişdir.
30 aprel 2009-cu ildə Ukrayna pravoslav kilsəsinin xarici kilsələrlə əlaqələr bölməsinin rəhbəri arximandrit Kirill Mazepa üzərindən anafemanın götürülməsi məsələsilə məşğul olan xüsusi komissiyanın yaradıldığını və komissiyanın getman ətrafında dolaşan siyasi mübahisələri sakitləşdirmək üçün qərar verməyə hazır olduğunu bildirmişdir .:
Hələ XX əsrin əvvəllərində Kiev və Qaliç mitropoliti Antoni Xrapovitski Mazepaya siyasi səbəblərdən anafema qoyulduğunu bəyan etmişdir. .
20 mart 2012-ci ildə Kiev patriarxı Filaret tərəfindən Ukrayna pravoslav kilsəsinin bütün kilsə və monastrlarında getmanın Mazepanın ildönümünə həsr olunmuş ibadət keçirilmişdir.
Əbhər sülh müqaviləsi
Əbhər sülh müqaviləsi — 1500-cü ilin payızında Ağqoyunlu şahzadələri arasında imzalanmış və dövlətin rəsmən bölünməsini təsdiq edən müqavilə.
Tarixi
1497-ci il dekabrın 13-də İsfahan yaxınlığında Gödək Əhməd məğlub oldu və öldürüldü. Təqribən 7 ay hakimiyyətdə olan Gödək Əhməd məqsədinə nail ola bilmədi.
Gödək Əhmədin ölümündən sonra Əbih Sultan 1497-ci ilin dekabrında Murad Mirzəni Qum şəhərində Ağqoyunlu sultanı elan etdi. 1498-ci ildə Eybə Sultan və tərəfdarları Əlvənd Mirzəni dəstəkləyərək Muradı məğlub etdilər. Murad Mirzə Marağada həbs olundu.
Lakin 1499-cu ildə Eybə Sultan və tərəfdarlar məğlub oldular Əlvənd Mirzə Diyarbəkirə çəkildi. Eybə Sultanı öldürən qardaşı Nurəli bəy isə dəstəklədiyi Məhəmməd Mirzəni Təbrizdə sultan elan etdi. Məhəmməd Mirzənin də hakimiyyəti çox çəkmədi Əlvənd Mirzə geri qayıdaraq onu məğlub etdi və Fars vilayətinə çəkilməyə məcbur etdi.
Eybə Sultanın digər qardaşı Gözəl Əhməd bəy isə həbs edilmiş Murad Mirzəni azad edərək, keçmiş Fars hakimi olan Qasım bəyin yanına gətirdi. Birləşmiş qüvvələr Fars vilayətinə hücum edərək Məhəmməd Mirzənin tərəfdarlarını məğlub etdilər. Döyüşdə Məhəmməd Mirzə öldürüldü.
Məhəmməd Mirzənin öldürülməsindən sonra iki şahzadə Əlvənd Mirzə və Murad Mirzə arasında mübarizə davam edirdi. Lakin şahzadələrdən heç biri üstünlüyü ələ keçirə bilmədi. Beləliklə Dərviş Baba Xeyrullahının vasitəçiliyi ilə Təbriz yaxınlığında — Əbhər adlı yerdə sülh müqaviləsi bağlandı.
Müqavilənin şərtləri
Müqavilənin şərtinə əsasən Qızılüzən çayı sərhəd olmaqla Azərbaycan və Diyarbəkir Əlvəndə, Ərəb İraqı, Əcəm İraqı və Kirman isə Sultan Murada qaldı.
Nyu-York mehmanxanası (Novoçerkassk)
Nyu-York mehmanxanası — Rostov vilayəti Novoçerkassk şəhəri ərazisində açılmış mehmanxanalardan biri. Mehmanxana Novoçerkassk şəhəri, Aleksandrovskaya və Krasnı spusk küçələrinin kəsişməsində ev 64 ünvanında yerləşir. Bina XIX əsrin sonlarında inşa edilmişdir. Binanın hazır ki, vəziyyəti idealdır. Bina regional əhəmiyyətli mədəni irs siyahısına daxil edilmişdir. Şəhərin alman faşistlərindən azad olunması münasibəti ilə fasadına xatirə lövhəsi vurulmuşdur. Bina modern stildə inşa edilmişdir.
Tarixi
Mehmanxana binası XIX əsrin sonları inşa edilmişdir. İnqilaba qədər binanın fasadı yenidən üzlənmişdi. Daxili interyeri olduqca zəngin olmuşdur. Binanın fasadına memorial lövhə vurulmuşdur. Belə ki, 18 fevral 1943-cü ildə məhs bu binanın üzərinə Qırmızı ordu əsgərləri sovet bayrağını sancmışdılar. Elə həmin gün şəhər alman faşistlərindın azad edilmişdi. Bir zamanlar binada 17 saylı orta məktəb fəaliyyət göstərmişdir. Sonradan isə bura psixonevroloji dispanser yerləşdirilmişdir. 1992-ci ildə isə bina regional əhəmiyyətli mədəni irs siyahısına daxil edilmişdir.
Təsviri
XIX əsrin sonlarında inşa edilən bina modern stilinə sahibdir. Bu binanın quruluşu bu zaman inşa edilən digər binaların formasına çox bənzəyir. Buna misal kimi «Zolotoy Yakor» mehmanxanasını göstərmək olar. Bina iki küçənin kəşisməsində yerləşir. Bu səbəbdən hər iki müçənin memarlıq üstubuna böyük təsiri vardır. İkinci mərtəbədə isə eyvan vardır. İnşası zamanı qırmızı kərpiçdən istifadə edilmişdişdir. Pəncələr və eyvan məhəccərlərlə qorunur.
Fyodor Tyutçev
Fyodor Tyutçev (Фёдор Иванович Тютчев; ) — rus şairi, diplomat, mühafizəkar publisist, 1857-ci ildən Peterburq Elmlər Akademiyasının müxbir üzvü.
İşgəsu
İşgəsu - İranın Qərbi Azərbaycan ostanının Şövt şəhristanı ərazisinə daxil olan kənd.
Əhalisi
2006-cı il məlumatına görə kənddə 94 nəfər yaşayır (19 ailə)
NGC 1854
NGC 1854, Yeni Baş Kataloqda qeydə alınmış kürəşəkilli ulduz topasıdir. Göy üzündə Qılıncbalığı bürcü istiqamətində yerləşir. GCL tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Arpaçay (Ərdəbil)
Arpaçay — İranın Ərdəbil ostanının Kövsər şəhristanı ərazisinə daxil olan kənd.
İtaliya mətbəxi
thumb|right|200px|[[Neapol pitsası Pizza Margherita]] İtalyan mətbəxi — ənənəvi İtalyan mətbəxi, ölkədə və bütün dünyada çox məşhurdur. Daha çox pitsa və spagettisi tanınır.Pitsada olan 3 rəng (qırmızı,yaşıl,ağ) İtaliyanın bayrağını təsvir edir. İtaliyanın müxtəlif regionlarında müxtəlif növ yemək hazırlanır.
Arpaçay (Ərdəbil)
Əhalisi
2006-cı il məlumatına görə kənddə 221 nəfər yaşayır (34 ailə).
İtaliya mətbəxi
İtalyan mətbəxinin formalaşmasına Etrusklar, Qədim Yunanıstan, Qədim Roma, Bizans və Yəhudi mətbəxləri ciddi təsir etmişlər. Geyd etmək olar ki, İtaliyanın mətbəxi regionlara görə fərglənir, dadların cürbəcürlüg ilə boldur və dünyanın ən populyar mətbəxlərindən biri kimi sayılır.
Milan
Milan şimali İtaliyanın varlı regionu olan Lombardiyanın paytaxtıdır. Baxmayaraq ki, Lombardiya artıq kənd təsərrüfatı regionu deyildir, hələ də öz ləzzətli düyüsü ilə məşhurdur. Düyü burada 15-ci əsrdən becərilir – əvvəlcə ərəblər onu İspaniyaya gətirmişdi, oradan isə bu bitki Araqon hökmdarları tərəfindən Lombardiyaya gətirildi. Buranın ənənəvi yeməyi risotto alla milanese – zəfəran ilə verilən Milansayağı rizottodur. Makaron xəmirindən hazırlanmış xörəklər də çox populyardır, misal üçün, içi balqabaqla doldurulmuş ravioli və ya agnolotti. Bu mətbəxin xüsusiyyətləri şərabla hazırlanmış ət xörəkləri, salyaminin müxtəlif növləri və qurbağa ayaqlarıdır. Yeməyin sonunda çox vaxt qorqonzola, maskarpone və qrana padano kimi pendir növləri verilir. Bu isə o demək deyil ki, Lombardiya öz dadlı desertlərlə məşhur deyil. Məsələn, tiramisu maskarpone pendirindən hazırlanır. Region panettone (acıtma xəmir piroqu) və kolomba paskuale (göyərçin formasında hazırlanmış acıtma xəmir piroqu) kimi piroqlarla fəxr edir. Həmçinin, Lombardiyada Amaretto və Kampari kimi likörlar istehsal olunur.
İlk aşpazlıq kitabı
Məhz burada Renessans dövründə İtaliyanın ilk aşpaz kitabı tərtib olunub. Bu təkcə reseptlərin toplusu deyil, həmçinin yeməklərin qida dəyəri və tərkibi, ədviyyatlar, gigiyena və hətta yeməklə bağlı olan aspektlər haqqında əsl biliklər külliyatı olub.
Piti
thumb|260px|[[Şəki pitisi]] thumb|Piti 2016-cı ilin Azərbaycan poçt markasının üzərində Piti - Azərbaycan ın milli yeməyi.
İtaliya mətbəxi
Roma
Böyük istilalardan əvvəl Tibr ətrafında ərazi sakinlərinin aşpazlıq mədəniyyəti aşağı səviyyədə olmuşdu. Bu vəziyyət yunanlardan götürülmüş şənlik mədəniyyətinin gəlişi ilə dəyişib. Bu cür şənliklər içki məclislərinə çevirərdilər, xüsusən ona görə ki, yunanlardan fərqli olaraq ki romalıların çaxıra su qatmaq ənənəsi yox idi. Menyunun seçilməsində nüfuz çox vaxt həlledici rol oynayırdı. Bahalı ədviyyatlardan istifadə və yemək hazırlamağın mürəkkəb metodları yüksək qiymətləndirilirdi. Aşpazlıq incəsənətin zirvəsi “saxta yeməklər” deyilən xörəklər olmuşdu, məsələn dana ətini elə hazırlayırdılar ki, dadı treska balığına oxşasın. Yanğın təhlükəsinə görə qədim Romada yeməkləri evdə odun üstündə hazırlamaq qadağan idi. Bəlkə bu səbəbə görə bu gün romalılar İtaliyanın başqa regionlarının sakinlərindən daha tez-tez restoranlara gedirlər. Bundan başqa, Qərbi Xristianlığın paytaxtı olan Roma buraya səfər edən zəvvarların və turistlərin əsrlər boyu baş çəkdiyi kafeterilərin, trattoriyaların və pitseriyaların şəhəridir. Əsas yeməkdən qabaq (bu, daha çox makaron olur) antipasti, yəni soyuq qəlyanaltılar verilir. Seçim genişdir: parmezan vetçinası, zeytun yağı ilə badımcan, sobada bişirilmiş bibər, yağ ilə sukkininin və ya qurudulmuş pomidorun dilimləri, sirkə ilə zeytun və ya soğan, salyami, sirkə və yağ ilə ağ paxlalar, kapers və sarımsaqla qızardılmış çörək tikələri, sarımsaq, yağ və otlar ilə çörək.
İtaliya qəhvəsi
İtaliyalıların sevimli içkisi qəhvədir – axı kofeqaynadan romalıların ixtirasıdır. İtalyanlar günü bir fincan kapuççino ilə başlayırlar. Kapuççinoya ad verən onun kapusin rahiblərinin əbasını xatırladan darçını rəngidir. Gün boyu italyanlar böyük miqdarda şəkər ilə tünd espressonu kiçik fincanlarda içirlər.
Piti
Tərkibi
Xammalların miqdarı küftə-bozbaşda olduğu kimidir:
İtaliya mətbəxi
Parma
Paytaxtı Parma olan Emiliya-Romanya regionunun mətbəxi delikateslərlə boldur. Bunların ən məşhurları parmezan vetçinası və parmezan pendiridir. Region dünyanın ən yaxşı balzam sirkəsi olan və təkcə bir neçə istehsalçı tərəfindən hazırlanan Aceto Balsamino Tradizionale ilə məşhurdur. Prosciutto Di Parma, yəni parmezan vetçinası böyük qayğı və çalışqanlıqla hazırlanır. Bütün bu prosesə donuzların müəyyən növləri, onların yemlənməsi və istehsalat prosesinin özü də daxil olmaqla bütün tələblərin riayət etməsinə zəmanət verən xüsusi konsorsium nəzarət edir. Əsl Prosciutto Di Parma lazım olan şəkildə duzlanmış, 10-dan 12 aya qədər sərin otaqda yetişir. Amma bundan daha çox vaxt da yetişə bilər, bu halda daha zərif və gözəl dadı əldə edir. Parmezan pendiri – Parmigian Reggiano bundan heç də az populyar deyil. Onun adı 13-cü əsrdən bəri onu istehsal edən Parma və Reggio şəhərlərinin adından əmələ gəlir. “Parmezan” adı ancaq bir neçə əyalətdə istehsal edilən pendir üçün rezervləşdirilmişdir: Parma, Reggio Emiliya, Modena, Mantuya və Bolonya. Ancaq otlaqlarda təzə ot ilə qidalanan inəklərin süd istifadə olunmalıdir. Parmezan 10-dan 36 aya qədər yetişir; yetişmə vaxtından asılı olaraq müxtəlif tiplər var: təzə (fresko), orta köhnə (vekkio) və ya köhnə (stravekkio). Həmçinin, bu tiplərin hər birindən müxtəlif məqsədlər üçün istifadə olunur. Təzə parmezandan masa pendiri kimi, köhnə parmezandan isə makaron və düyü xörəklərində, salatlarda, şorbalarda və souslarda istifadə edilir.
Piti
Hazırlanma qaydası
Pitinin hər payına 55-60 qramlıq 2-3 tikə qoyun əti götürülür. Noxud 4-5 saat soyuq suda isladılır. Ət və noxudu piti qabına qoyub zəif od üzərində tədricən bişirirlər. Xörəyin hazır olunmasına 30 dəqiqə qalmış, iri doğranmış soğan, alça, duz və zəfəran şirəsi tökülüb hazır olana kimi bişirilir. Piti bir qayda olaraq bişirildiyi qabda süfrəyə verilir, yanına dərin boşqab və ya kasa, sumaq və təmizlənmiş baş soğan qoyulur.
İtaliya mətbəxi
Təbii balzam sirkəsi
Aceto Balsamino, yəni balzam sirkəsi təbii yolla istehsal edilir. Xammal ehtiyatla taxta boçkalara doldurularaq qıcqırma prosesi üçün orada saxlanılır. Qıcqırma prosesləri 3 ildən sonra tamamlanır. Buna baxmayaraq, yaxşı balzam sirkəsi yetişmək üçün ən azı 12 il tələb olunur, 30 və ya hətta 50 ildən sonra isə sirkə daha da yaxşı olur.Italian Steam Manufacturers
Anar Bürcəliyev
Bürcəliyev Anar Məhəmməd oğlu — Azərbaycan teatrşünası, Yeni Azərbaycan Partiyasının üzvü (1997), Azərbaycan Teatr Xadimləri İttifaqının üzvü (2011), Azərbaycan Jurnalistlər Birliyinin üzvü (2017), Azərbaycan Yazıçılar Birliyinin üzvü (2023)
Həyatı
Anar Bürcəliyev 1974-cü il sentyabr ayının 11-də Gəncə şəhərində anadan olub. 1991-ci ildə M.P.Vaqif adına 8 nömrəli tam orta məktəbin 11-ci sinfini bitirib. Əmək fəaliyyətinə Gəncə Dövlət Dram teatrında 1987-ci ildən müqavilə üzrə aktyor, 1990-cı ildən isə rejissor köməkçisi olaraq başlayıb. 1991-ci ildə Gəncə Dövlət Dram teatrının göndərişi əsasında Azərbaycan Dövlət Mədəniyyət və İncəsənət Universitetinin "Teatrşünaslıq" fakültəsinə qəbul olub və 1996-cı ildə həmin fakültəni bitirib. 1993–1994-cü illərdə Bakıda çapdan çıxan "Səhnə" qəzetinin xüsusi müxbiri, 1994–1996-cı illərdə Azərbaycan Milli Tele-Radio Verilişləri Şirkətinin "Gənclik" və "Xəbərlər" baş redaksiyalarının xüsusi müxbiri, 1995-ci ildə Gəncə şəhərində "Kəpəz TV" Müstəqil Tele-Radio Verilişləri Şirkətinin yaradıçılarından biri olaraq "Xəbərlər" departamentinə rəhbərlik edib. 1996-cı ildən 1997-ci ilədək Azərbaycan Respublikası Mədəniyyət Nazirliyi İncəsənət Baş İdarəsinin aparıcı inspektoru, 1997-ci ildən 1999-cu ilədək Gəncə Dövlət Dram Teatrının sərəncamçı direktoru vəzifələrində çalışıb. 2010–2012-ci illərdə Gəncə şəhərində fəaliyyət göstərən "Kəpəz" Müstəqil Tele-Radio verilişləri Şirkətinin "Xəbərlər" departamentində aparıcı kimi fəaliyyət göstərib. 2016-ci ilin yanvar ayından isə Gəncə Dövlət Dram teatrında calışır. Hal-hazırda Gəncə Dövlət Dram Teatrının Ədəbi hissə müdiri kimi fəaliyyət göstərir.
Teatrşünas-tənqidçi Anar Bürcəliyev respublikada çapdan çıxan qəzet və jurnallarda 400-dən artıq məqalə,ressenziya, oçerklərin və eləçə də müsahibələrin müəllifidir.
Həmçinin Anar Burcəliyev "Gəncənin yaradıcı və fəal qadınları" (Əsgəroğlu nəşriyyatı- 2001), İmran Axundovun "Adil Məlikov" (Bakı, ADPU — nun mətbəəsi −2018), "Fatma Muxtarova" (Bakı, ADPU — nun mətbəəsi −2019), Ruhulla Zahidovun "İlk azərbaycanlı Sovet İttifaqı Qəhrəmanı İsrafil Məmmədov" (İsrafil Məmmədovun 100 illiyinə həsr olunur. Gəncə, "STAR" çap evi — 2019),"Böyük Vətən müharibəsinin azərbaycanlı qəhrəmanları əsərlərdə və dövrü mətbuatda" (Gəncə, "STAR" çap evi — 2020), "Təhsildə məqsəd və vəzifələr" (Gəncə, "STAR" çap evi — 2020), Cahangir Ələkbərovun "Qara dəlik" (Gəncə, "STAR" çap evi - 2021) kitablarının redaktorudur.
Teatrşünas-tənqidçi Anar Burcəliyev şairə-dramaturq Fəridə Əlyarbəyli və şair-dramaturq Novruz Gəncəli yaradıcılıqlarının ilk tədqiqatçısı və onlar haqqında yazılan “Onun dünyası” — (Şairə-dramaturq Fəridə Əlyarbəylinin həyat və yaradıcılığı haqqında - Gəncə: "Aytac Nəşriyyat Poliqrofiya" MMC, 2019)  və “Xalq şairi olmayan xalqın şairi” – (şair, dramaturq Novruz Gəncəlinin həyat və yaradıcılığı haqqında - Gəncə: "STAR" Çap Evi, 2021)  ilk elmi monoqrafiyaların müəllifidir.
Anar Bürcəliyev "Xoşbəxt bürc altında" televiziya filminin ssenari müəllifidir. Televiziya filmi qocaman teatr və kino aktyoru, rejissor, respublikanın xalq artisti Məhəmməd İsmayıl oğlu Bürcəliyevin anadan olmasının 95 illik yubileyi münasibəti ilə aktyorun əziz xatirəsinə həsr olunub. Həmçinin "Xocalı-Unuda bilmədiklərimiz", "Gəncə Tibb Kolleci-80" sənədli televiziya filmlərinin ssenari müəllifidir.
1997-ci ildən Yeni Azərbaycan Partiyasının (YAP), 2011-ci ildən Azərbaycan Teatr Xadimləri İttifaqı, 2017-ci ildən Azərbaycan Jurnalistlər Birliyinin və 2023-cü ildən isə Azərbaycan Yazıçılar Birliyinin üzvüdür.
Təltif və mükafatları
1992-ci ildə A.Bürcəliyev "Olum ya Ölüm" və ya "Od gəlini" referat məruzəsinə görə Azərbaycan Respublikası Ali Məktəb tələbələrinin XVI Respublika Elmi Konfransının xüsusi diplomu ilə mükafatlandırılıb.
2001-ci ildə A.Bürcəliyev "MUGAN-MEDİA" Beynəlxalq mükafatı laureatı adına layiq görülüb.
30 iyun 2008-ci il tarixində Azərbaycan Respublikası Prezidenti adından "Azərbaycan Respublikası Silahlı Qüvvələrinin 90 illiyi (1918-2008)" yubiley medalı ilə təltif olunub.
26 dekabr 2020-ci il tarixində "Qafqaz-Media" İctimai Birliyinin təsis etdiyi "İlhamlı Azərbaycan" döş nişanı və "Qarabağ-Azərbaycan" diplomu ilə təltif olunub.
2021-ci ilin yekunlarına və əldə olunan uğurlara görə 01 dekabr 2021-ci il tarixində "SİMURQ 2021" mükafatına layiq görülüb.
Ailəsi
Üç oğul övladı olaraq Məhəmməd - 1996, Cavidan - 2000, Ərtoğrul - (d.18.01.2023- v. 15.06.2023) və iki nəvəsi var.
Xalq artistləri Məmməd Bürcəliyev və Sədayə Mustafayevanın oğludur.
44 günlük Vətən müharibəsinin Gəncə şəhərindən olan ilk Şəhid övladı olan İlqar Vüqar oğlu Bürcəliyevin əmisidir.
Siyasi fəaliyyəti
Anar Bürcəliyev 1997-cı ildən Yeni Azərbaycan Partiyasının üzvüdür. 1997-ci ildə Gəncə şəhərində Yeni Azərbaycan Partiyasının (YAP) Gənclər təşkilatının yaradılması, formalaşdırılmasında yaxından iştirak edərək, ən fəal üzvlərindən biri olmuş və ilk Gənclər Təşkilatının sədri olmuşdur.
Anar Burcəliyev Azərbaycan Gənclərinin 2 fevral 1996-cı ildə keçirilən I və 1999-cu ildə keçirilən II Formlarına Yeni Azərbaycan partiyası (YAP) Gəncə şəhər təşkilatı tərəfindən nümayəndə seçilmişdir.
Meer Basin
Meer Basin — dövlət xadimi, 26 Bakı komissarından biri.
thumbnail|Klara Basin, Hirsç və Esfir Altshuler, Bakı şəhəri 1935-ci il
Binaməran
Binaməran — İranın Ərdəbil ostanının Kövsər şəhristanı ərazisinə daxil olan kənd.
Meer Basin
Həyatı
Meer Basin 1890-cı ildə Belarusiyada anadan olmuşdur.
Binaməran
Əhalisi
2006-cı il məlumatına görə kənddə 323 nəfər yaşayır (67 ailə).
Aldo Serena
Aldo Serena ( it. Aldo SerenaAldo Serena ; ) — İtaliyalı keçmiş peşəkar futbolçu. Karyerası boyunca bir neçə İtaliya klubunda çıxış edən oyunçu dörd A Seriyasl çempionlluğu titulunu qazanmışdır. O, əsasən liqa titulu və UEFA Kuboku da daxil olmaqla bir neçə kubok qazandığı "İnter"dəki çıxışı ilə xatırlanır. Milli komanda səviyyəsində, o, 1986 FIFA Dünya Kuboku və 1990 FIFA Dünya Kubokunda İtaliya milli komandasını təmsil edərək, komandanın sonuncu turnirdə üçüncü yeri tutmasına kömək etmişdir.
Klub karyerası
Treviso əyalətinin Montebelluna şəhərində anadan olan Serena gənclik illərini doğma şəhərinin gənclər akademiyasında oynayaraq keçirib. 1977-ci ildə D Seriasında çıxış edən "Montebelluna" komandasında peşəkar debüt etdikdən və debüt mövsümündə 29 oyunda 9 qol vurduqdan sonra Serena növbəti mövsümdə 1978-ci ildə ilk dəfə "İnter" klubuna qoşuldu; onun "Latsio" klubuna qarşı keçirilən Seria A-da ilk oyunu 4:0 qələbə hesabı ilə bitdi və qollardan birinin müəllifi özü oldu. O, klubda keçirdiyi ilk mövsümdə 1981-82 İtaliya Kubokunu qazansa da əsasən ehtiyat oyunçu sayılırdı və buna görə də bir neçə digər İtaliya kublarına icarəyə verilırdı; o, icarə əsasında "Komo", "Bari", derbi rəqibi "Milan"və "Torino" klublarında hərəsində bir mövsüm çıxış etmişdir. O, həmçinin 1985-1987-ci illər arasında rəqib "Yuventus"la uğurlu iki mövsüm keçirdi, A Seriyasında 51 oyuna 21 qol vurdu, həmçinin 1985-ci ildə Qitələrarası Kuboku və 1985-86 Seriya A çempionluğunu qazandı; Turin təmsilçisinin formasıyla o, bütün yarışlarda ümumilikdə 71 oyuna 36 qol vurmuşdur. Serenanın 1987-ci ildə "İnter"ə ikinci qayıdışı daha böyük uğur gətirdi. Onun Milan təmsilçisinin formasıyla keçirdiyi ən uğurlu mövsüm 1988-89-cu illərə təsadüf etdi, həmin dövrdə klubun baş məşqçisi Covanni Trapattoni idi və klub tarixində 13-cü dəfə 58 rekord xal sayı ilə Skudettonu qazandı, Serena isə 22 qolla mövsümum bombardiri oldu. Daha sonra klubla 1989 İtaliya Superkubokunu və 1990-91 UEFA Kubokunu qazandı.
Serena və Kristian Vyeri (2005-ci ildə) Turin və Milanın rəqib komandalarının hər ikisində oynamış yeganə futbolçulardır və Serena həm də üç klubla (Yuventus, İnter, Milan) Serie A titulunu qazanan altı futbolçudan biridir; bunu bacaran digər oyunçular Covanni Ferrari, Filippo Cavalli, Pyetro Fanna, Serjo Qori və Attilio Lombardodur.
Yuventus
İtaliya çempionu : 1986
Milan
İtaliya çempionu : 1992, 1993
Şəxsi
İtaliya çempionatının bombardiri : 1989 (22 qol)
Xorablı
Xorablı - İranın Qərbi Azərbaycan ostanının Şövt şəhristanı ərazisinə daxil olan kənd.
Pomeraniya
thumb|Pomeraniyanın inzibati bölgüsünü göstərən xəritəsi thumb|1870-ci illərdə [[Prussiya (mavi) və Pomeraniya regionu (qırmızı)]]
Baltik sahillərindən cənubda yerləşən Pomeraniya (Almanca: Pommern, Polyakca: Pomorze, Kaşubca: Pòmòrze və ya Pòmòrskô, Latınca: Pomerania və ya Pomorania), Polşanın qərbini və Almaniyanın şərqini əhatə edir.
Hoqqabaz (film, 2006)
Hoqqabaz - Cem Yılmazın ssenarisini yazdığı və Əli Tanər Baltacı ilə rejissorluğunu bölüşdüyü türk sinema filmi. Filmdə bir hoqqabaz (İskəndər) və yardımçısının (Maradona) sərgüzəştlərindən bəhs olunur.
Mövzusu
Uşaqlığından bəri sehrli şeylərə qarşı çox güclü marağı olan İskəndər təkidlə sehrbaz olacağını iddia eləsə də, yaxın dostu Maradona istisna heç kəs bunu qəbul etmir və alçaldaraq onun hoqqabaz olduğunu deyirlər. İskəndəri Kipr qazisi pensioner zabit olan atası Sait də oğlunu heç zaman təqdir etməmişdir. Çünki o da oğlunun elədiyi işdən qurur duymur.
Məcburi səbəblərə görə İstanbuldan qaçarcasına turneyə çıxmaq məcburiyyətində qalan ikili yanlarına Saiti də almalı olurlar. Ata və oğul bu turne əsnasında bir az olsun yaxınlaşalar da, yaşanacaq bir-birindən maraqlı hadisələr hər şeyin fərqli bir şəkildə getməsinə səbəb olur.
Dovğa
Tərkibi
Qatıq - 200q, xama - 40q, yumurta 1 əd., un - 8q, düyü - 20q, göy soğan - 18q, ispanaq - 40q, keşniş, şüyüd, kəvər - 30q, nanə - 15q, kərövüz - 10, duz.
Hazırlanma qaydası
Dovğa hazırlamaq üçün qatıq və xama un ilə çalınır, üzərinə yumurta və düyü əlavə edilir. Qatıq çürüməsin deyə, kütləni arası kəsilmədən bir qaydada bulaya-bulaya qızdırırlar. Qaynadıqdan sonra üzərinə narın doğranmış göyərti və duz töküb hazır olana qədər bişirirlər. Dovğa ətli və ətsiz hazırlanır. Ətli dovğa bişirmək üçün ayrı qazanda əvvəlcədən isladılmış noxud qaynadılır, ət qiyməsindən xırda küftələr hazırlanır və noxudla birlikdə hazır olana kimi bişirilir. Sonra bişmiş noxud və küftələr əsas dovğa ilə qarışdırılır.
Turquerie
thumb|Bir Türk xanımının paltarında [[Janna-Antuanetta Puasson|Madame de Pompadour (1747 ilində Charles André van Loo tərəfindən resm edilmişdir.)]] thumb|18.əsr 2 Türk Qızı, 1738 ilində bir Britanya elçisiyle birlikde Türkiyəyi ziyaret edən [[Janna-Antuanetta Puasson tərəfindən rəsm edilmişdir.]]